
Annus VI. - Vol. Vi. Die 31 Martii 1914. Num. 5. 


ACTA SEDIS 


COMMENTARIUM OFFICIALE 


ACTA PII PP. X 


EPISTOLAE. 
I. 


AD R. P. CLEMENTEM A SS. FAUSTINO ET IOVITA, PRAEPOSITUM GENERALEM, ET 
UNIVERSUM ORDINEM FRATRUM CARMELITARUM EXCALCEATORUM, TERTIO 
PLENO SAECULO AB HONORIBUS CAELITUM S. THERESIAE TRIBUTIS. 


Dilecti Filii, salutem et apostolicam benedictionem. — Ex quo 
Nostrae humilitatem personae ad fastigium Pontificatus evexit divina 
benignitas, hoc Nobis pro Apostolico officio cum primis duximus facien- 
dum, ut quandocumque sollemnis se obtulisset occasio ad celebrandos 
filios Ecclesiae, virtutum splendore, doctrinae laude rerumque gestarum 
gloria maxime nobilitatos, ea Nos perdiligenter uteremur. Cum enim ad 
movendos animos multo plus facta quam verba valeant, semper Nobis 
persuasum fuit, illi proposito, quod urgemus, instaurandi omnia in 
Christo, non tam hortamenta Nostra conducere, quam exempla eorum, 
qui studiose in Christum ipsum, imitationis causa, intuentes, eius in se 
formam sanctitatis mirifice expressissent. [taque in saecularibus sollem- 
nibus Gregorii Magni, loannis Chrysostomi et Anselmi Augustani litteras 
ad orbem catholicum dedimus, quibus eorum laudes persecuti sumus: 
similiterque haud ita pridem Caroli Borromaei celebrem commemoratio- 
nem egimus, tertio exeunte saeculo postquam in Sanctorum numerum 
est relatus. 

Iam sollemnitatem id genus, dilecti filii, inclyto Ordini vestro pro- 
ximus aprilis allaturus est, quod ipsos trecentos ante annos decessor 
Noster Paulus V beatorum caelitum honores Theresiae, Matri legiferae, 

decrevit: vosque, ut affertur, in generali coetu Ordinis, suscepistis nuper 
consilium, actuoseque paratis laetabilis facti memoriam sollemnibus 
sacris ac multiplici gratulantis animi significatione prosequi. Hoc enim- 
vero Nos admodum probamus, libenterque, totius Ecclesiae nomine, 
domesticae laetitiae vestrae venimus in partem. Nam commune orbis 


catholici decus et lumen, idque e praeclarissimis, quibus ipse ornatur, . 


non sane postremum Abulensis Virgo est; quam: « Dominus implevit 
« spiritu sapientiae et intellectus et thesauris gratiae suae adeo illu- 
« stravit, ut splendor eius, tamquam stella in firmamento, fulgeat in 
« domo Dei in perpetuas aeternitates » (Bull. Canoniz.). Ita Gregorius XV 
de Theresia, et verissime quidem, praedicavit: tanta enim tamque utilis 
ad salutarem christianorum eruditionem fuit haec femina, ut magnis iis 
Ecclesiae Patribus et Doctoribus, quos memoravimus, aut non multum 
aut nihil omnino cedere videatur. 

Etenim ad caeleste magisterium, quod gessit, sanctae disciplinae, 
mirum in modum ipsa eam natura conformavit. Singularis erat et acies 
mentis et magnitudo benignitasque animi et iudicii constantia et rerum 
hominumque prudentia, nec minus iucunditas ingenii et morum suavitas, 
quae omnium illi animos conciliaret. Sed multo admirabiliora his naturae 
bonis illa erant supra naturam. Non paucos quidem vitae sanctimonia 
divinarumque rerum scientia praestantissimos viros haec habuit aequales 
- adeo ut illa Hispaniae catholicae aetas aurea recte nominari possit -; 
at quibus, ex eo numero, consiliariis aut familiaribus uti consuevit, 
eorum omnium in se virtutes et charismata cumulasse dicenda est. 

Longum profecto est et alienum proposito, si, quaecumque in hac 
femina eluxerunt, persequi omnia scribendo velimus; sed tamen non- 
nulla de virtutibus eius vobis proponere, dilecti Filii, quae et ipsi non 
sine fructu recolatis, et per vos christianus populus addiscat, valde his 
temporibus opportunum arbitramur. 


Ac primum omnium, cum videmus, quae modulum rationis humanae 
superant quaeque angustum sane naturae gyrum excedunt, ea nunc 
a tam multis temere negligi, aut etiam pervicaciter, ut nulla, contemni, 
iuverit recogitare quanta Theresiae fuerit Fides. Quae cum sit speran- 
darum substantia rerum, id est quasi radix quaedam in homine divinae 
ac caelestis vitae et fundamentum quo tota christianae perfectionis tam- 
quam fabricatio nititur, mirabile est quomodo haec ex fide viveret, et 
sola fides omnia ipsius consilia, verba, factaque gubernaret. Ecclesiam 
igitur, magistram veritatis, nemo obedientius coluit, nemo doctrinis eius 
adhaesit firmius: atque non modo nec haereticorum fallaciis nec diaboli 

insidiis unquam commoveri potuit; sed etiam scriptum reliquit, si aut 
aliquis angelus aut missa de caelo vox quid sibi nuntiaret credendum 
quod cum Ecclesiae doctrina parum congrueret, nequaquam se fuisse 
credituram. Quare paratissimam scimus fuisse millies mortem oppetere, 
si opus esset ad defensionem fidei: neque enim quicquam ei erat tam 
perspicuum atque evidens, quam christianorum veritas dogmatum; quae 
quidem quo humanae mentis acumini impenetrabiliora erant, eo vehe- 
mentius in ea Theresiae assensus ferebatur. 

Itaque ad Sacramentum augustum cum accesserat, sic animo affici 
videbatur, quasi in contemplatione tanti mysterii toto pectore conquie- 
sceret: nempe, ut idem Gregorius decessor Noster ait, « Domini nostri 
« Iesu Christi corpus in sanctissima Eucharistia mentis oculis adeo clare 
« intuebatur, ut assereret nihil esse quod invideret eorum beatitudini qui 
« corporeis oculis Dominum conspexissent » (Bull. canoniz.). Ac merito 
suae fidei consecuta etiam est, ut arcana Dei, vel altissima omnium longis- 
simeque ab hominis intelligentia sensuque disiuncta, cum penitus, quoad 
humana mens in hac mortali concretione potest, introspiceret, tum per- 
commode interpretando explanaret: in quo non absurde iis, quibus 
magistris pietatis utebatur, visa est comparanda cum Moyse, cui licuit 
alloquio aspectuque Dei ipsius frui. 

Hoc tantum Fidei donum quam vehementer cuperet cum ceteris, 
qui carerent, communicare, quis ignorat? Nondum e pueris excesserat 
cum statuit deliberavitque traiicere in Africam, feris eis gentibus « Chri- 
stum datura aut sanguinem » (Hymn. Breviar.). Quod cum nequicquam 
tentasset, miseram ethnicorum et haereticorum sortem, usque dum vixit, 
deflere, sancteque invidere iis qui animos hominum ab errorum vitio- 
rumve tenebris ad lucem veritatis vel virtutum traducerent. Verum, si 
muliebris sexus et vitae condicio sibi ad apostolicum munus erant 
impedimento, Eliae tamquam induta spiritu, apostolatum quem vocant 
precum et paenitentiae instituit. Propterea, quam prohiberetur fidei pro- 
pagandae dare operam, eam omnem eo contulit, ut evangelica strenue 
sequeretur consilia, quippe non dubitans, quin suis precibus, quibus 
christiani nominis incrementum et animarum salutem flagitabat, maius 
apud Deum pondus commendationis ex innocentioris vitae instituto 
accederet. Denique studium, quo flagrabat, tuendae vulgandaeque chri- 
stianae doctrinae inde etiam apparet, quod plurimi catechismum faciebat, 
neque alium librum malebat filiae suae in manus crebro sumerent stu- 
dioseque lectitarent. 

Illud quoque est in praecipuis Theresiae laudibus maximeque tam 
alieno saeculi more praedicandum, singulari eam pietate Jesum Dominum 

coluisse. Dolendum est enim id vulgo oblitterari, quod Apostolis, quae- 
rentibus qua via ad Deum contenderent, Christus respondit: Ego sum 
via, veritas et vita. Nemo venit ad Patrem, nisi per me.' Id scilicet Quie- 
tistae qui tune appellabantur, item ut quidam huius memoriae nova- 
tores, oblivioni dabant; sed alte in mente et in animo huius virginis 
insidebat. Ergo, quae accepisset a Deo beneficia, Christo tribuere; quic- 
quid a Deo exspectaret boni, a Christo exspectare; Christum unice vel 
magistrum ad conformandos mores, vel ducem ad ascendendos divinae 
contemplationis gradus habere; qui de Christo ita sentirent, eos beatos 
dicere; miserrimos vero, utpote Fidei expertes, qui contra. Ab his autem 
sensibus non sane ratio vivendi discrepabat: neque enim aliud summa 
semper contentione studuit, nisi ad Iesu Christi exemplum vitam exi- 
gere, eiusque magis ac magis in se effingere imitando imaginem, ut 
iure illud usurparet Apostoli: Mihi vivere Christus est, et mori lucrum. ? 

Talem vivendi praeceptorem cum sibi propositum haberet, mature 
abdicare terrena omnia didicit, diligenterque tum vel minimas animi 
eluere maculas, tum ornamenta virtutum consectari. Itaque sensim ad 
eam Domini sui similitudinem pervenit, ut quicquid Ipse, cum aevum 
mortale ageret, aerumnarum, sollicitudinum dolorumque passus esset, 
id omne Theresia itemque solatia Eius et gaudia, intima caritatis com- 
municatione, sentiret. Quae caritas cum ita inflammet animum, ut aciem 
quoque mentis illustrando exacuat, singulari Dei munere huic contigit, 
ut non modo Christi Hominis perfectas cumulatasque virtutes perspi- 
ceret, sed etiam inaccessa Verbi penetralia contemplando attingeret, 
dignaque’ fieret, cui non pauca Trinitatis augustae aperirentur arcana 
et quae Filium Dei audiret cum sibi diceret: Deinceps ut vera sponsa 
meum zelabis honorem; iam ipse sum totus tuus et tu tota mea.* 

Huius foederis quam diligenter servarit officia, nihil attinet disse- 
rere: cognitum est eam, cum antea non quae sua essent, sed quae Iesu 
Christi, consuevisset quaerere, postea usque ad extremum spiritum iam 
non sibi vixisse, sed Christo. Sed omnino est animadvertendum, quem- 
admodum, maiori Sponsi gloriae studens, sese erga illa duo praesertim 
gesserit, maxima ex omnibus, quae infinitus Iesu amor invenit, quaeque, 
utpote ex animo vel supremum decedentis vel in cruce dormientis pro- 
fecta, debent optimo cuique esse carissima: Eucharistiam dicimus et 
Ecclesiam. 


' To., XIV, 6. 
* Philip., 1, 21. 
Bulla Canoniz. 

Nam quis magnificentius umquam Dei laudavit sapientiam et beni- 
gnitatem, qui, tali Sacramento condito, incredibili modo et sese exigui- 
tati Nostrae accommodasset, et suae caritati satisfecisset, et sacrificium, 
quo semel humani generis salutem redemerat, in perpetuum proro- 
gasset? Quis Panem Angelorum appetivit a:dentius? Quo enim tempore 
hance mensam ipsi boni haud ita saepe frequentabant, quotidie Theresia 
ad eam accedebat, et quidem tam cupide, nulla ut vi, ne si obstaret 
quidem gladiorum seges, a divina dape prohiberi posse videretur. Quis 
cum homines cerneret tam se in hoc Sacramentum aut negligentes 
exhibere aut impios, indoluit vehementius? Quis iniurias huic mysterio 
immensae caritatis illatas studiosius compensavit? Quod ipsum ut suae 
quoque alumnae summo cum studio facerent, hortari eas non desiit. 
Atque haec aliquando, quasi non ferens nimiae aegritudinis morsum, 
supplex clamabat ad Deum, ut aut improbitati tantae hominum ingratis- 
simorum celeriter finem imponeret, aut orbem terrarum funditus everteret. 

Communem vero christianorum matrem quanto opere dilexit! quae 
affirmabat neminem posse amare Deum ex animo, quin, uti Iesu Christi 
gloriam, ita Sponsae eius incrementa quaereret. Quantum Ecclesiae in 
rebus omnibus, deditissimae filiae more, profitetur obsequium! Quam 
divinis effert laudibus datam Ecclesiae a Christo eius auctore potestatem ! 
Etenim, si non - ut potest rem specie tenus aestimantibus videri - 
nimium, certe mirum est, tam Spiritus Sancti donis ornatam feminam, 
quae divinae maiestatis consuetudine quasi familiariter frueretur, tanti 
fecisse ea divinae gratiae adminicula, quae sacramentalia vocantur, ut 
pro iis atque adeo pro minimo Ecclesiae sanctae ritu vel millies emori 
paratam se diceret. Ut autem erat acris iudicii et caelestis sapientiae 
plena, non eam sane illud fugit vel secundas vel adversas Ecclesiae res, 
magnam partem ab ipsius administrorum pendere moribus, multoque 
plus ad animarum salutem unum proficere sacerdotem qui recte in 
officiis suis ambularet, quam plurimi qui claudicarent. Quare, cum dolet 
non sine lacrimis quod videt Ecclesiam tantis iactari fluctibus tamque 
multos in sempiternum interitum ruere, simul et vitae austeritate cor- 
porisque castigatione multiplici et humilium assiduitate precum a Deo 
contendit, ut affluat Ecclesia sacerdotibus, qui probe doctrina ac virtu- 
tibus idoneis instructi, sic aliorum saluti serviant, ut suae non capiant 
detrimentum. 


Nec vero satis Theresia habuit ipsa per se in commune prodesse; 
sed - quae natura caritatis est, ut beneficam vim suam in quam plu- 
rimos possit, effundat - alios sibi ascivit adiutores, quos deinde insti- 

tuti sui ac studii heredes relinqueret. « Postquam mirabili victoria carnem 
« suam perpetua virginitate, mundum admirabili humilitate et cunctas 
adinventiones diaboli multis maximisque virtutibus superasset, excel- 
siora moliens et virtutem sexus animi magnitudine supergressa, accinxit 
fortitudine lumbos suos et roboravit brachium suum et instruxit exer- 
« citus fortium, qui pro domo Dei Sabaoth et pro lege eius et pro man- 
« datis eius armis spiritualibus decertarent » (Bull. canoniz.). Concitata 
enim duplici Eliae spiritu, divinitusque cum altero parente vestro, loanne, 
conspirans, iJlustrem Ordinem, cui nomen dederat, ad veterem disci- 
plinae severitatem revocare aggreditur. Magnum sane propositum atque 
ad peragendum perdifficile; quod eam tamen feliciter, opinione cele- 
rius, assecutam esse nemo ignorat. Itaque, Theresiae maxime opera, 
licuit per id tempus ingentem admirari hominum multitudinem qui, cum 
ex agitatione communis vitae ad vacandum Deo secessissent, duro 
quidem vivendi genere at multa caelestis contemplationis suavitate mol- 
lito, priscos illos Carmeli et Thebaidis anachoretas aemularentur, iidem 
vero quicquid contemplando didicissent conducibile ad aeternam vitam, 
id omne deinceps vel paenitentiae et precum apostolatu quem diximus, 
vel actuosa sacrorum perfunctione munerum cum aliis communicarent. - 
Equidem iam pridem novimus, dilecti Filii, non vos a virtute maiorum 
discedere, multoque minus degenerare a Theresiae spiritu: diu enim 
fuit Nobis cum Ordine vestro domesticus usus et consuetudo. Nunc 
autem, cum opportunitas datur, libet palam aperteque magnam eam 
profiteri benevolentiam, qua tantae Matris tum filias tum filios merito 
complectimur. Et vero institutum vitae numquam satis laudandum illae 
tenent, quae mundi opibus, laudibus deliciisque nuditati Crucis postha- 
bitis, cum sese in silentia sacri recessus abdiderint, ad aram christianae 
paenitentiae igne caritatis, gratae Deo victimae, absumuntur; atque, 
ignotae huic saeculo, saeculi tamen salutem interdiu noctuque implorare 
non cessant. Nec minus ii probandi sunt religiosi viri, qui non adeo in 
divinarum rerum contemplatione versantur, nihil ut tribuant actioni vitae, 
sed, utrumque rite et ordine insistentes, bonum Christi odorem, quem in 
suis claustris magnarum virtutum exercitatione collegerint, foras ii com- 
munem fructum diffundere consueverunt. Quare vos, dilecti Filii, hance 
duplicem in vita rationem et contemplandi et agendi, more institutoque 
Patrum vestrorum, non modo retinebitis constanter, sed efficietis etiam, 
ut vigeat semper in vobis et floreat. Nunc enim maxime, si umquam 
alias, talibus Sacrorum administris indiget Ecclesia, qui utraque laude 
abundent, intimae cum Deo coniunctionis sollertisque erga homines 
caritatis, quales nimirum Theresia mater cum primis expetebat. 

Postremo, quoniam rerum novarum cupido, quae nimio plus hodie 
dominatur, in ipsum asceticae et mysticae disciplinae campum invasit, 
nemo non videt quanti referat in hoc duplici genere ea religiose custo- 
dire quae Theresia docuit. Namque « adimplevit eam Omnipotens spi- 
« ritu intelligentiae, ut non solum bonorum operum in Ecclesia Dei 
« exempla relinqueret, sed et illam caelestis sapientiae imbribus irrigaret, 
« editis de mystica theologia aliisque etiam multa pietate refertis libellis » 
(Bull. Canoniz.). Quos quidem qui perlegerit, is profecto ad vitam sancte 
instituendam nihil praeterea documenti desideret. Hic enim praeclara 
magistra pietatis tutam demonstrat viam inde a rudimentis vitae chri- 
stianae ad absolutionem perfectionemque virtutis proficiendi; hic ratio- 
nes accurate tradit perquam accommodatas ad animi vel corrigendas pra- 
vitates vel sedandas perturbationes vel labes abstergendas; bic denique 
legenti, quaecumque sunt virtutum incitamenta, suppeditat. Atque haec 
omnia explicans, non modo insignem ostendit rerum divinarum scien- 
tiam, sed etiam aperte indicat naturam omnesque latebras et recessus 
humani animi penitus sibi esse cognita. Ex hac autem tanta cognitione 
infirmitatis humanae, quae nimium quam debuit flectere tenerum pectus 
ad misericordiam, eoque magis ex ardore caritatis illa repetenda est vis 
orationis et suavitas, quae mirifice ad permovendos animos valet, ut 
pulchre decessor Noster fel. rec. Leo XIII de Theresiae scriptis affir- 
mavit: « Inest in ipsis vis quaedam, caelesti quam humanae propior, 
« mirifica emendatrix vitae, ut omnino cum fructu legantur, nec ab iis 
«solum qui aut animis regendis student aut diviniorem vitae sanctimo- 
« niam appetunt, sed plane ab unoquoque homine qui de officiis, de vir- 
« tute christiana, hoc est de salute sua cogitet paullo diligentius ».1 Iam 
vero, quod ad mysticam theologiam attinet, supremas illas quasi regiones 
spiritus tanta cum libertate peragrat disputando, ut ibi, tamquam in suo 
regno, habitare videatur. Nullum est enim huius disciplinae arcanum, 
quod non acute rimetur, ac per omnes gradus contemplationis assur- 
gens, in sublime fertur adeo, ut nisi qui divinas affectiones animi expe 
riendo noverint, non assequi eam possint; et tamen nihil exponit quod 
non ex intima theologia catholica petitum sit, exponit autem tam 
commode tamque perspicue, ut nobilissimi eius aetatis doctores admi- 
rarentur, quae de mystica theologia Patres Ecclesiae passim et obscure 
tradidissent, ea concinne in unum corpus ab hac virgine esse redacta. 
Nobis autem, in hac re considerantibus errores horum maxime tempo- 
rum, illud admodum notatu dignum videtur, quod Theresia in motibus 


* Epist. ad M. Bouix e S. L, die 17 Martii 1883. 

animi mysticis non modo accurate distinguit inter id quod humanum 
et quod divinum est, acuteque intelligentiae ac voluntatis partes describit, 
sed etiam iis ipsis motibus perpetuo vult virtutum omnium exercita- 
tionem comitari. Docet enim: gradus orationis quot numerantur, veluti 
totidem superiores in christiana perfectione ascensus esse; imo hominis in 
oratione progressus hac una re maxime cerni, si religiosius officia servet, 
moresque sanctius conformare studeat; quo denique magis quis Deo 
mystice wniatur, eo ferventiorem ipsius fieri erga alios caritatem, ma- 
gisque de animarum salute sollicitam. - Haec omnia qui reputarit, 
intelliget quam recte quotquot de rebus scripsere tam arduis Theresiam 
uti magistram coluerint et secuti sint, et, quod maius est, quam iuste 
Ecclesia huic virgini honores qui Doctorum sunt, deferre consueverit, 
comprecans publico ritu Deum « ut caelestis eius doctrinae pabulo 
« nutriamur et piae devotionis erudiamur affectu ». Atque utinam qui de 
psychologia, ut aiunt, mystica nunc disserunt, a vestigiis tantae magi- 
strae non discedere, aliquando animum inducant! 


Habetis, dilecti Filii, praecipua quaedam de sanctae Theresiae lau- 
dibus; quae quidem, divulgata per vos, non parum posse videntur et 
ipsius in populo augere cultum, et sacris saecularibus, quae acturi estis, 
addere celebritatem. Optabile enim est eam apud omnes bonos notitia 
et veneratione florere « quae - ut ex his quae strictim diximus, liquet - 
« tamquam splendidissimum Carmeli sidus effulsit, et catholicam Eccle- 
«siam tum angelicae vitae virtutibus, tum caelestis sapientiae docu- 
« mentis, tum etiam laeta prole, tantae matris et magistrae exempla fide- 
« liter persequente, illustravit ».1 - Ea vero sollemnia quo vobis aliisque 
fructuosiora eveniant, plenariam peccatorum veniam, quater anno MCMXIV 
vertente, concedimus omnibus, qui, cum usitatis Ecclesiae praescriptioni- 
bus satis fecerint, sive singulatim, sive catervatim, unam ex iis aedibus 
adeant, quae infra scriptae sunt: 

vel aedem Carmelitarum Abulae, quo loco S. Theresia nata est; 

vel Abulensem Carmelitarum Excalceatarum, ubi emendandi sui 
Ordinis initium fecit; 

vel Carmelitarum Calceatarum Abulae, quo loco diu commorata est; 

vel Carmelitarum Excalceatarum Albae, ubi sacrum eius corpus 
requiescit. 

Praeterea [ndulgentiam item plenariam semel iis tribuimus qui 
quamlibet aedem aut publicum vel semipublicum oratorium prioris, 


' Leo XII] Epist. ad Ep. Salmanticensem, 10 oct. 1882. 

alterius tertiique Ordinis Carmelitarum per eos dies celebraverint, quibus 
contigerit triduanas vel novendiales supplicationes in iisdem aedibus 
aut oratoriis haberi. 

Caelestium interea munerum auspicem paternaeque benevolentiae 
Nostrae testem, tibi, dilecte fili, alumnisque sanctae Theresiae universis 
apostolicam benedictionem amantissime impertimus. 

Datum Romae apud sanctum Petrum die vii mensis martii, in 
festo S. Thomae Aquinatis, anno mcmxtv, Pontificatus Nostri undecimo. 


PIUS PP. X 


II. 


AD R. P. D. HENRICUM SIBILIA, ARCHIEPISCOPUM TIT. SIDENSEM, APUD CHI- 
LENAM REMPUBLICAM LEGATUM PONTIFICIUM, QUI, PRAEFATI MUNERIS 
SUB EXITU, INTER ECCLESIAE PRAESULES PONTIFICIO SOLIO ADSTANTES, 
A BEATISSIMO PATRE BENEVOLENTI ADNUMERATUR ANIMO. 


Venerabilis Frater, salutem et apostolicam benedictionem. — Ad te 
Romam brevi rediturum mens provolat Nostra, studiosae memor volun- 
tatis qua pontificii legati partes ita explevisti, ut amicitiae necessitu- 
dines Nos inter et Chilenam Rempublicam arctiores fructuosioresque in 
dies effeceris. Haud enim obscura, haud ignota Nobis animi, ingenii 
consiliique tui documenta: libetque, sub exitu muneris quo per spatium 
quinquennio maius te Nobis egregie probasti, merita tibi eaque publica 
laudis testimonia hisce impertiri litteris. Nihil sane diligentiae debitae 
in te desiderari contigit: plurimum fuit quo de religione ac de omni 
exquisitiore humanitate bene merueris. Ceterum de te, de tua virtute non 
dissimile iudicium facere novimus cives, ex omni ordine, recte sentientes, 
in primisque viros praeclarissimos qui Chilenae Reipublicae praesunt 
amplissimumque Episcoporum coetum. Quod si, ea proh dolor! sunt 
tempora, non defuerunt qui prorsus immemores religionis urbanitatisque 
cultus quo Chilensium nomen tantopere inclaruit, vel Apostolicae Sedi 
minus sincere adhaerentes, eo usque pervenerint ut tecum calumniose 
contumelioseque agerent, id facinus illico expiarunt erumpentes bono- 
rum omnium expostulationes reprobationesque, et obsequentissimarum 
in te significationes voluntatum. Consilium quidem Nobis est, Venera- 
bilis Frater, solerti opera tua vel posthac utendi, cum, ubi tempora 
expetierint, te ad altiora vocaverimus. Interim, ne insigne tibi desit 

benevolentiae Nostrae testimonium probataeque praemium navitatis, 
te adsciscendum decrevimus inter Ecclesiae praesules qui pontificio 
adstant proxime Solio. Accedat demum apostolica benedictio, quam 
caelestium auspicem gratiarum, tibi ex animo impertimus. 

Datum Romae apud S. Petrum, die xx ianuarii mcmxtv, Pontificatus 
Nostri anno undecimo. 


PIUS PP. X. 


SACRA CONGREGATIO RITUUM 


DECRETUM 


SUPER INSUETOS CULTUS TITULOS PRO ECCLESIIS ET SACRIS IMAGINIBUS NON 
ADHIBENDOS. 


Nuper a sacra Rituum Congregatione exquisitum fuit: « An ecclesia 
« dicari possit sacratissimo Cordi [esu eucharistico eiusque tituli Imago 
« seu Statua in altari maiori collocari? ». Et sacra eadem Congregatio 
respondendum censuit: « Episcopus Ordinarius loci in casu substituat 
« titulum liturgicum tam pro ecclesia quam pro Imagine seu Statua 
«cum respectivo festo die propria recolendo et Officio adprobato, 
« ex. gr. Ssthi Redemptoris, vel sacratissimi Cordis Jesu, aut Ssrhi Cor- 
« poris Christi, etc.: iuxta alia ipsius sacrae Congregationis responsa 
«in similibus casibus: quae omnino consonant praescriptioni sa. me. 
« Pii Papae IX diei 13 ianuarii 1875 et decreto S. Universalis Inquisi- 
« tionis feriae IV 27 maii 1891: servatis de cetero quoad sacras ima- 
« gines seu statuas decreto Tridentino sess. 25, de veneratione sanctorum 
« et imaginum, et Constitutione fel. rec. Urbani Papae VIII Sacrosancta 
« Tridentina, 15 martii 1642 (Decr. S. R. C. n. 810) ». 

Atque ita rescripsit et servari mandavit, die 28 martii 1914. 


Fr. S. Carp. MARTINELLI, Praefectus. 


L.  S. 
+ Petrus La Fontaine, Ep. Charyst., Secreturius. 

Decreto S. U. 1. feria IV 27 maii 1891 per litteras diei 30 eiusdem mensis ct 
anni communicato sacrae Rituum Congregationi, sancitum fuit: « Nova emblemata 
« sacratissimi Cordis Iesu in Eucharistia non esse ab Apostolica Sede approbanda. 
« Ad fovendam fidelium pietatem satis esse imagines Ssmi Cordis Iesu in Ecclesia iam 
« usitatas et adprobatas; quia cultus erga Ssthum Cor [esu in Eucharistia non est 
« perfectior cultu erga ipsam Eucharistiam, neque alius a cultu erga Ssthum Cor Iesu ». 
Insuper ad memoriam et normam revocata fuit praescriptio sa. me. Pii Papae IX diei 
13 ianuarii 1875, nempe « monendos esse fideles, etiam scriptores, qui ingenia sua 
« acuunt super iis aliisque id genus argumentis quae novitatem sapiunt, ac sub pie- 
« tatis specie insuetos cultus titulos, etiam per ephemerides, promovere student, ut 
«ab eorum proposito desistant ac perpendant periculum quod subest pertrahendi 
« fideles in errorem etiam circa Fidei dogmata, et causam praebendi Religionis 
« osoribus ad detrahendum puritati doctrinae catholicae ac verae pietati ». 


SACRA ROMANA ROTA 


CAMERACEN. 


DIFFAMATIONIS. 


Pio Pp. X feliciter regnante, Pontificatus Dominationis Suae anno unde- 
cimo, RR. PP. DD. M. Lega, Decanus, Ponens, Guilelmus Sebastianelli et 
Seraphinus Many, Auditores de turno, in causa Cameracen. - Diffama- 
tionis, actore D. Iulio Lemire, sacerdote dioecesis Cameracen., repraesen- 
tato per legitimum procuratorem advocatum Vincentium Sacconi, contra 
DD. Henricum Delassus et parochum Beck, conventos repraesentatos per 
legitimum procuratorem adv. Nazarenum Patrizi, die 27 ianuarii 1914, 
sequentem definitivam sententiam protulerunt. 


Iulius Lemire, sacerdos dioecesis Cameracen., populi Orator (député) 
in publicis Galliae comitiis, actione iniuriarium prosecutus est dominum 
Henricum Delassus, sacerdotem moderatorem ephemeridis La Semaine 
religieuse du diocése de Cambrai, et dominum Beck, parochum loci 
_Arneke, eiusdem dioeceseos: sed non eadem de ratione utrumque in 
ius rapuit. 

Etenim adversus Delassus triplex caput iniuriarum ex diffamatione 
deducit : 

1) quia hie in dicta ephemeride, die 20 mensis maii documentum 
edidit quo asserebatur sacerdotem Lemire fuisse expunctum ex albo 
canonicorum ad honorem inscriptorum inter canonicos cathedralis eccle- 
siae Bituricensis, et hoc contra veritatem; 

2) quia eum uti censura suspensionis publice mulctatum per eam- 
dem ephemeridem in fasciculis dierum 20 et 27 maii et 10 iunii 1911 
denunciavit, quippe in publica taberna biberat et manducaverat, sti- 
patus caterva suorum electorum, eius invitatione ibi adunatorum, ita 
spernens et violans statuta dioecesana, vetantia clericis bibere et man- 
ducare intra fines suae paroeciae in publica taberna sub poena suspen- 
sionis ipso facto incurrendae; 

3) quia de eo in ephemeride diei 10 iunii 1911 asserere non dubi- 
tavit, ipsum suum sacerdotalem decorem iampridem a se abiecisse, imo 
proculcasse, scribens: « Quant 4 son honneur sacerdotal il y a longtemps 
« que Mr l’abbé Lemire en a fait litiére ». 

Adversus parochum Beck conquestus est de iniuriis, quippe eum 
prohibuit publice, seu coram frequenti populo, a Sacro faciendo in paro- 
chiali ecclesia. Cum enim recurrente die festo divi Gowaert peregrino- 
rum ingens concursus ad oppidum Arneke haberi soleat, etiam domi- 
nus Lemire pro suo more hue se contulit, die 7 maii 1911, et petiit in 
ecclesia parochiali Sacrum facere, adstante magno peregrinorum numero. 

Ast parochus ei Missam dicere prohibuit, quam, ait, nonnisi cum 
magno fidelium scandalo celebrare inibi potuisset iste sacerdos, propter 
ea quae acciderant in oppido, ante unum annum, occasione electionis 
dfii Lemire in populi oratorem. 

Haec est materia querelarum: et curia Cameracen. iam edidit sen- 
tentias, quibus actione iniuriarum et diffamationis impeti non posse 
conventos edixit. Inquam sententias: quia duas protulit sententias, seu 
alteram in causa Lemire-Delassus die 8 februarii 1913 editam; alteram 
in causa item diffamationis Lemire-Beck, eadem die 8 februarii 1913 
editam. Distinctas enim voluit ista curia esse iudiciales pronunciationes, 
quia distinctum erat caput querelae in utrumque conventum. 

Penes H. S. O. e contra, pro more, duplex erit tantum rogandi 
formula, cui sacrum Tribunal respondebit, dans sententiam definitivam. 

Praeterea curia Cameracen. consideravit quoque actionem iniuria- 
rum sub aspectu poenali, seu an locus esset prosecutioni poenali adver- 
sus reos conventos, quam nullimode poenalem actionem in istos urgeri 
posse edixit, hance ne expetente quidem Promotore lustitiae. 

Rogandi formulae ab Actore per suum procuratorem concordatae in 
quaestionem adducunt tantummodo actionem civilem diffamationis et 
iniuriarum, seu ad indemnitatem: eidem vero, integrum erat, uti indul- 
gent sacri Canones, instituere etiam actionem poenae persecutoriam, 
quam ex officio instituendam non esse censuerunt RR. Domini de 
Turno. 

Proinde, hodierna controversia hisce dubiis continetur: 

1. An constet de iniuria et damno illato famae dni Lemire a paro- 
cho loci Arneke, ita ut sit locus refectioni damnorum, in casu? 

2. An constet de diffamatione et damno dato a dno Delassus domino 
Lemire, ita ut sit locus refectioni damnorum et reparationi in casu? 


In solutionem prioris dubii praeterea ad factum quod spectat, Do- 
mini advertendum esse dixerunt, in Actis a parocho et ab eius coadiu- 
tore ita exponi facti adiuncta querelae obiecta. Narrant, videlicet, tan- 
tummodo pridie diei Dominicae, seu die 6 maii 1911, certum rumorem 
spargi coepisse in vulgum, dfium Lemire adventurum sub mane et 
libenter occasionem esse arrepturum S. Missam celebrandi ut se suaque 
gesta cohonestaret sacro ritu. 

Equidem recurrebat anniversaria dies, qua dius Lemire electus 
fuerat populi orator et inter pocula et in concionibus popularibus hic 
alte conclamavit et commendavit politica placita, quae fidelibus catho- 
licis et in primis sacris praesulibus maxime displicebant, utpote adversa 
sanae doctrinae catholicae et communi bono Ecclesiae in Gallia. 

Ac insuper idem diius Lemire in aula oratorum populi non semel 
verba protulerat, quae graviter fidelium mentes offenderant: sic initio 
anni 1911, placitis hodiernis in re religiosa et philosophica deberi non 
tantum tolerantiam, sed etiam obsequium: « Si nous sommes d’accord 
« sur le respect mutuel de nos convictions religieuses et de nos opinions 
« philosophiques, nous aurons fait un pas énorme pour la pacification 
« de ce pays » ait, cumque interrupisset orator populi Talamas: « La libre 
« pensée doit étre respectée aussi », sic respondit dfius Lemire: « Je ne 
« vous ai jamais dit que je ne respecte pas la libre pensée ». Quae verba 
profecto sunt absona et maxime scandalosa. 

Item, die 2 octobris anni 1910, paratum fuit in honorem dii Lemire 
eiusque amicorum, qui in recentibus electionibus politicis victoriam 
retulerant, magnum convivium democraticum in oppido Hazebrouck: 


porro, ut retulit ipse archiepiscopus Delamaire, coadiutor illhi archie- 


piscopi Cameracen.: « Aprés... le scandaleux banquet du 2 octobre, je 
«considére de plus en plus sa présence au Parlement comme un 

« malheur ». Quod convivium, animadverterunt Domini, ex parte domini 
Lemire eo magis scandalosum fuisse quod hic sacerdos convivio inter- 
fuerit aperte violans statuta dioeceseos Cameracen. 

Praeterea die 5 februarii anno 1911, alterum convivium paratum 
est in oppido Hazebrouck a sic dicto Congrés de l'Union des Sociétés 
de Gymnastique du Littoral, cui dius Lemire interfuit cum aliis, inter 
quos plures sectae massonicae addicti, et in quo dictus sacerdos Lemire 
veneranda Christi verba in sensum alienum et profanum detorquens, 
admirationem omnium commovit: dixit enim: « Le Christ a été le pre- 
« mier anticlérical, quand il a dit: “ Rendez 4 Dieu ce qui est a Dieu, 
« et rendez 4 César ce qui est 4 César,,. Par la-méme il a séparé la 
« religion de la politique. Il y a une parole sur laquelle nous ne pré- 
« chons pas assez: “ Je suis venu au monde pour apporter la vie, et je 
« veux que la vie circule sur la terre ,,. Oui, vous avez raison, mon- 
« sieur Vachmar, le Christ serait aujourd’hui avec les gymnastes, parce- 
« que ceux-ci recélent une vie plus large et plus généreuse ». Quibus 
omnibus addenda est nova violatio publica et notoria statutorum Came- 
racensium, uti supra. 

Denique in ipso pago Arneke, die 2 maii 1910, paucis diebus ante 
electiones politicas, dfius Lemire in collatione (conférence) quam habuit, 
plura dixit sensui catholico contraria et piarum aurium offensiva, v. g. 
in Republica Gallicana nullum esse discrimen inter scholas liberas, idest 
catholicas, et scholas publicas, idest sic dictas neutras; libros schola- 
sticos, quos damnaverant episcopi, nil continere quod sit reprehensione 
dignum ; famosas inquisitiones (inventaires) in bona ecclesiastica non 
fuisse ex parte gubernii nisi actus -conservatorios; et alia huiusmodi ex 
quibus ortum est grave fidelium scandalum. 

Die 8 maii qui dies erat electionum, in eodem pago Arneke, ipse, 
tempore Missae et prope ecclesiam parochialem, aliam collationem 
habuit in qua disseruit de bonis et malis ephemeridibus, ad confutanda 
ea, quae vicarius parochialis paulo antea, hoc ipso die, de iis epheme- 
ridibus inter Missarum celebrationem, de mandato Ordinarii, explana- 
verat; quod pariter graviori scandalo fidelibus fuit. 

Perpendentes curatus eiusque coadiutor, quam gravem iacturam in 
sensu catholico fidelium, quam grave scandalum peperisset praesentia 
huiusmodi sacerdotis solemniter in ecclesia sacram Hostiam litantis: 
quumque ex alia parte tempus non suppetiisset pro admonenda curia 
Cameracen. ut iussa daret ad rem necessaria, cogitarunt de opportuno 
modo, quo sine admiratione fidelium evitaretur huiusmodi inconve- 
niens. Vicarius coadiutor, de consensu sui parochi, consilium coepit 

adeundi publicam stationem viae ferratae, sub hora qua dictus sacerdos 
adventurus erat, eo consilio admonendi ut abstineret a Sacro faciendo 
in ecclesia parochiali, quod commode facere ei fas erat in ecclesia 
Hospitii, ubi omnia ad hoc erant parata. Reapse die dominica a mane 
vicarius coadiutor ad stationem viae ferratae se contulit. 

Ast malo fato, uti narratur, sacerdotis aliorumque viatorum adven- 
tus serius habitus est quam horarius statutus ordo ferebat: quare 
vicarius aliis negotiis incumbere coactus, istius sacerdotis adventum 
exspectare non valuit. 

Verum neque hoc adiunctum praevidere praetermiserunt in ante- 
cessum curatus eiusque coadiutor, atque huic ut occurrerent, statuerunt 
omnes sacras vestes et supellectiles armariis occludere, et clericos admo- 
nuerunt, ne dfio Lemire expetenti missam celebrare, obviam irent aut 
operam darent. 

Cum hic advenit, statim ecclesiam parochialem petiit atque parocho 
invenit se calefacientem in quodam cubiculo ecclesiae continenti. Eum 
salutat amice sac. Lemire, manus porrigens prout de more inter amicos: 
ast parochus ne salutationi quidem respondit, neque oculis annuit, eo pro- 
posito ut sacerdos Lemire ab ecclesia ei recedendum esse intelligeret. 

Ast hic sacrarium ingressus est quaerens sacras vestes et supelle- 
ctiles pro Sacro litando, quas non inveniens, exspectavit ad sacrarium 
redire quemdam sacerdotem interim Missam celebrantem a quo istas 
mutuaretur. 

Hoc pacto ei res successisset, et vestem induere aggressus est: ast 
clericus non aderat qui celebranti inserviret vel alia deerant S. Sacri- 
ficio necessaria: quare Lemire pene ad dimidiam horam cunctatus est 
et quum non sine indignatione percepisset se ita impediri a Missa cele- 
branda, sacras vestes deposuit, ipsum parochum interpellaturus an 
revera ei fas non esset Missam celebrare. 

Parochum invenit in choro sedentem, circumdatum fidelibus pere- 
grinis Missam audientibus, et cum interrogasset parochum utrum sibi 
fas esset Missam dicere, iste primo respondit: « Adi vicarium », at, 
insistente sac. Lemire, ut parochus responderet, hic rotundis verbis © 
respondit: « Non ». 

Factum hisce in adiunctis ex se publicum, per ephemerides vulgari 
coepit, cum querelis quas Lemire movebat adversus parochum ei tan- 
tam iniuriam irrogantem, arbitratu suo, destitutum nempe auctoritate 
cuius est censuras irrogare et prohibitionem a Sacris. 

Haec facti adiuncta querelans non negat, imo eius Procurator non 
obscure omnino confirmat, et in sententia Cameracensi asseruntur. Ibi 

enim sic: « Attendu qu’d l'audience du 4 décembre Mr Lemire deman- 
«deur et Mr Beck défendeur ont accepté un récit du fait comme maté- 
« riellement exact dans ses grandes lignes; qu’i la méme audience ils 
«ont déclaré n’y avoir lieu 4 enquéte... ». 

Quocirea factum supra narratum in suis adiunctis uti verum et a 
partibus admissum esse habendum dixerunt Domini. 

Nihilominus sac. Lemire, animadverterunt ipsi Domini, in iudiciali 
audientia excepisse, se nullimode hoc scire, sibi nempe paratum fuisse 
oratorium Hospitii pro Sacro faciendo. 

Verum, ex narratione facti eruitur hoc revera non cognovisse 
Lemire, neque ei fuisse propositum hunc modum evitandi publicam 
admirationem, quia habitum non est alloquium praevium cum Vicario, 
ab eoque preordinatum ad stationem viae ferratae. 


Hisce praeiactis, Domini dixerunt dispiciendum esse in iure, an 
hisce facti adiunctis contineatur ea iniuria, de qua conqueritur sacer- 
dos Lemire quaeque sit resarcienda ut idem efflagitat. 

Porro heic de iniuria, non de diffamatione proprie sermo est, quippe 
per prohibitam celebrationem, non verbis sed facto inlata esset iuris 
laesio cum magno dedecore pro sacerdote. 

Hane speciem iniuriae comprehendi per ss. cc. sub tit. XXXVI, 
de iniur. et damn. dat., lib. V, X, non est dubium, et est communis 
interpretatio apud DD. et in foro: siquidem verba cap. IX, nullam 
relinqguunt ambiguitatem: haec sunt: « Si tua culpa datum est damnum, 
« vel iniuria irrogata..... iure super his satisfacere te oportet, nec igno- 
« rantia te excusat, si scire debuisti ex facto tuo iniuriam verosimiliter 
« posse contingere vel iacturam ». Quare iure canonico habetur haec 
lex desumpta a iure Romano, ita enunciata in fragmento Ulpiani, 1, in 
Dig. De iniur., 1, 47. « Iniuria ex eo dicta est quod non iure fit... § I, 
« Iniuriam autem fieri, Labeo ait, aut re aut verbis ». 

In themate autem iniuria, si qua revera habita sit, facta est re seu 
prohibitione celebrandi Missam. Querelae de iniuria autem locus esse 
non potest, nisi doceatur iniuriam, seu iuris laesionem, factam fuisse. 

In primis considerandum est an sacerdos Lemire in themate cele- 
brandi Missam in ecclesia parochiali loci Arneke ius haberet. 

Atqui quisque sacerdos ex eo quod sacri presbyteratus ordine 
auctus est, ius, immo officium et obligationem suscipit celebrandi Mis- 
sam, quousque a legitima auctoritate, legitimis de causis,. ab exercitio 
huius iuris non prohibeatur. Quod tamen ius nonnullis regulis est 
subiectum. 

Siquidem exteri et peregrini clerici prohibendi sunt e celebranda 
Missa, nisi habeant suorum Ordinariorum litteras commendatitias, vel 
alias ita sint cogniti ut nulla suspicio esse possit eos esse irregularitate 
aut suspensione innodatos. Hoc cautum fuit in synodo Chalcedonensi 
cuius Decretum refertur can. 7, dist. 71, in Decret. Gratiani. Idem prae- 
cipitur in cit. cap. V, de cleric. peregrin., in Decret. Greg. 1X et expli- 
cavit expressius Tridentina synodus in sess. XXII de Sacrif. Miss., et in 
sess. XXIII, cap. 16, de Ref. 

Haec omnia declaravit S. Congr. EE. et RR. Instructione diei 
12 octobris 1709, quam refert De Albertis, De sacris utensilibus. 

Quare ius clericorum celebrandi in ecclesiis, illa excepta cui sunt 
adscripti, est submissum quibusdam regulis et conditionibus, adeo ut 
rectores ecclesiarum quemlibet sacerdotem, Sacra facere volentem, neces- 
sario admittere non teneantur. 

Nulla enim est lex canonica quae vel sacerdotibus ius absolutum 
tribuat huiusmodi: vel parochis aliisque ecclesiarum rectoribus onus 
imponat, quemlibet sacerdotem celebrare volentem admittendi. Nec lit- 
terae commendatitiae proprii episcopi (vulgo celebret), sacerdoti has lit- 
teras exhibenti praefatum ius tribuunt: hae enim authentice testantur, 
sacerdotem his munitum, nulla censura aut alio canonico impedi- 
mento teneri, et ideo tuto admitti posse ad Sacrorum celebrationem: ad 
summum continent episcopi commendationem, qua ille sacerdotem sibi 
subditum, benevolentiae et caritati rectorum ecclesiarum commendat. 

Unde receptum est iurisprudentia SS. RR. Congregationum, paro- 
chum aliumve ecclesiae rectorem non teneri sacerdoti celebrari volenti, 
subministrare paramenta sacra, aliaque ad Missae sacrificium necessaria. 
Sic S. Rituum Congregatio, in Egitanien., die 10 iunii 1692 ad hoc quae- 
situm, nempe: « Ad 3. An episcopus possit cogere rectores ecclesiarum 
« parochialium suae dioecesis ut vinum, hostias, paramenta et cetera 
« ad celebrandum necessaria, subministrare presbyteris in eorum paro- 
« chiis commorantibus et in eorum ecclesiis celebrare volentibus, iuxta 
« antiquam consuetudinem?», respondit: « Episcopos non posse cogere 
« praedictos rectores sed hortari, et rectores recte facturos, si monitio- 
«nibus et hortamentis episcopi pareant » (Decret. authent., num. 96). 
Quam decisionem innovavit, iisdem prorsus terminis, tum quoad Capi- 
tulum curatum, in Soanen., die 31 maii 1698, tum quoad parochum in 
Nebien., die 31 martii 1703 (loc. cit., nn. 1999, 2197). Hane disciplinam 
secutae sunt etiam Ss. Congregationes Concilii in Derthonen, 6 iulii 
an. 1726 ad II, et EK. et RR. in una Montisfalisci, 15 maii 1699 (apud 
Giral. ad Barb., de off. et pot. par., part. I, cap. 11, n. 51-52). 


Acta, vol. V, n. 5. — 1-3-0914. 

Ad rem iuvat quoque advertere, in aliquibus curiis facultatem cele- 
brandi Missam concedi expressa cautela ut sacerdotes consensum reci- 
piant a rectore ecclesiae in qua volunt sacrificium offerre. Ita facultas 
quae conceditur a curia Romana, his verbis exprimitur: « Tibi, dilecto 
« Nobis in Christo N. N. ut in quibuscumque almae Urbis eiusque sub- 
« urbiorum ecclesiis, de consensu rectorum, celebrare valeas, licentiam 
« concedimus et impertimus » 

Sed in casu quia sacerdos Lemire versabatur in sua dioecesi et in 
ecclesia parochiali loci Arneke pluries celebraverat de consensu eiusdem 
parochi, praeterea debet considerari, animadverterunt Domini, utrum 
iure et legitime parochus egerit, illum prohibens a Missa celebranda, 
unde grave incommodum et non levis famae iactura obvenit sacer- 
doti querelam moventi, et eiusdem querelae in hoc est fundamentum et 
ratio potissima. 

Hac de re, certum est, parochum iurisdictione ordinaria non frui in 
foro externo, et reprobanda est reprobataque fuit Jansenistarum doctrina 
hoc asserens, quasi parochi haberent necessariam partem in hierarchia 
ecclesiastica (Bouix, de par., p. 93 ssq., Devoti, Inst. Can., I, § 87, not. 1, 
Wilmers, de Chris. Eccl., pag. 340 ssq). Attamen parochis negari non 
potest quaedam externa potestas administrativa qua regunt parvam socie- 
tatem, utique imperfectam, seu paroeciam sibi concreditam. 

Quare docet Wernz (Jus decret., II, num. 818): « Nam parochi ex 
« officio externa et publica possunt dare praecepta (vetitum matrimonii) 
« aut investigare (in examine sponsorum de impedimentis) aut mode 
« rate coércere disculos: item, ex missione canonica exercent publicum 
« magisterium et iurisdictionem quamdam voluntariam ». 

Ergo potestas parochorum, licet vera perfectaque iurisdictio fori 
externi non sit, tamen est potestas quaedam oeconomica vel domestica 
in parochiam ut societalem imperfectam quae praeter iurisdictionem fori 
poenitentialis, administrationem quoque vere externam habet adnexam. 

Ob officium parocho commissum administrandi suam paroeciam, 
seu regendi aliquam portionem populi christiani, ab ea removendo in 
casibus particularibus, impedimenta, obstacula quae adversantur eius 
sanctificationi, derivatur potestas ei recognita a Doctoribus, dispensandi 
a lege ieiunii in casibus particularibus et pro particuiaribus personis: 
dandi veniam, item particularibus personis, non toti paroeciae, vacandi 
operibus servilibus in diebus festis. Ita Giraldi, Additament. ad Barb. de 
par., p. I, c. 16, n. 3 et D. Alfonsus, Theol. moral., |. II], nn. 228 et 1032. 
Hic sanctus Doctor scite advertit parochum non tantum interpretari 
legem in certo casu non obligare, quod a privato doctore praestari 

posset, sed potius ex legitima consuetudine ei attributam fuisse pote- 
statem dispensandi, tamen in casu particulari et cum certis personis 
urgente gravi necessitate, ad impediendas fidelium anxietates. Quam 
conclusionem ita tutam et fundatam habet divus Ligorius, 1. cit. III, 
n. 1032, ut asserat: « Imo, valde probabiliter potest parochus in iis 
« dispensare, etiam praesente episcopo ». 

Quare Domini censuerunt in casu nil obstare declarationem curiae 
Cameracen., se nempe nemini concessisse facultatem dfii Lemire arcendi 
a divinis ministeriis. 

Itaque neque imperitiae aut ignorantiae argui potest sacerdos Beck, 
adeo ut sacerdos Lemire, ad obtinendam expetitam indemnitatem, in- 
vocare non possit praescriptionem cit. cap. 9, De iniuriis, iubentem, 
damnum esse resarciendum etsi hoc imperifia aut ignorantia alterius 
evenerit. 

Prudenter autem se gessit parochus Beck in controverso casu, nota- 
runt Domini. Non dixit enim ipse, dium Lemire non posse celebrare 
in sua paroecia, sed censuit et praecepit ei non fas esse celebrare 
coram iis fidelibus, iis in adiunctis peculiaris solemnitatis, quin gravis- 
simum spirituale detrimentum eis inferret. Libenter parochus alio in loco, 
veluti in ecclesia Hospitii, huic sacerdoti nedum permisisset celebrare, 
sed ut celebraret amicam opem contulisset. Quare suo iure usus est, imo 
est suo officio functus, dum vetuit sacerdoti querelanti Missam celebrare. 

Quibus ex postremis animadversionibus Domini dixerunt patere, 
aliud certum deesse fundamentum, idemque non minus necessarium 
querelae iniuriarum, nempe dolum, seu animum iniurandi in parocho 
Beck, dum ista praecepit. 

Hie enim adeo habebat alienum animum ab inferenda laesione 
famae istius sacerdotis, ut deliberet opportunum esse accedere ad sta- 
tionem viae ferratae, eo consilio nempe persuadendi eidem sacerdoti ut 
sponte se abstineret a Missa dicenda in parochiali; cum omnia essent 
parata in ecclesia Hospitii. 

[n audientia difius Lemire excepit eum latere hoc adiunctum: sed 
quia non petiit fieri inquisitionem iudicialem, imo eidem libenter renun- 
ciavit, praesumere licet noluisse impugnare veritatem huius facti, cuius 
gravitas ad effectum instantiae ab eo instauratae, certe eum effugere 
non poterat. 

Praeterea, cetera industriae iam narrata argumenta, quibus Paro- 
chus et Vicarius conati sunt inducere hunc sacerdotem ut ipse sponte 
se abstineret, et quasi ex voluntate sua, a Missa dicenda, quin expres- 
sum vetitum fieret, hoc probat evidenter, ipsos persensisse maxime fore 

nociturum illi sacerdoti expressum vetitum, quod pro viribus impedire 
sategerunt. 

Ipsa Parochi agendi ratio qua ipse dio Lemire ingredienti sacra- 
rium non restituit salutationis signum,. et ipsa postrema responsio 
dilatoria quum nempe hune, post longissimam moram, et tot denega- 
tionis tacita indicia, percontantem a Parocho veniam celebrandi, remit- 
tebat Vicario pro responsione, nonne significabat aperte, nolle dari aper- 
tam repulsam, praecipue tot adstantibus et audientibus fidelibus paro- 
chianis et peregrinis, ne haec nimis gravis ei evaderet? Itaque dixerunt 
Domini abfuisse omnimode animum iniurandi, et hine iniuriae facinus, 
quod in ratione civili, per reparationem damni, emendandum esset. 

Ad ius autem quod spectat, expressa est lex 3, § 1, De iniur., in 
Digesto: « Iniuria ex affectu facientis consistit ». Quae in casu ne prae- 
sumi quidem potest: siquidem quando verba vel facta sunt per se iniu- 
riosa, praesumptio est, dolum non defuisse: ex adverso, si actus ex 
se non est malus neque prohibitus, dolum adfuisse in agente probari 
debet ab eo qui querelam movit de iniuria: quippe dolus in hisce adiun- 
ctis non praesumitur. Menoch., De praesumpt., lib. V, praes. 3, n. 17. 
Mascard., conclus. 902 et 903. Maschat.. Instit. canon., |. V, tit. 36, n. 6. 

Parochus Beck autem ita se gessisse uti decebat prudentem populi 
christiani pastorem iam satis in aperto positum est. Quocirca non 
esse locum promotae querelae de iniuriis adversus parochum Beck con- 
sequitur. 


Ad secundum Dubium gradum facientes Domini, seu ad querelam 
adversus dfium Delassus promotam, animadverterunt primum que- 
relae caput in hoc situm esse, quia hic in sua ephemeride La Semaine 
religieuse excepit documentum quo asseritur dfium Lemire fuisse expun- 
ctum ab albo canonicorum. Et rem in facto esse primum explicandam 
dixerunt. 

In fasciculo diei 20 maii 1911 dictae ephemeridis (in parte non offi- 
ciali) edebantur hae litterae, ita enunciatae: « Mgr D’Harangier, protono- 
« taire apostolique, doyen du Chapitre métropolitain de Bourges nous 
« écrit 4 la date du 15 mai: “ La lettre de S. G. Mgr l’archevéque-co- 
« adjuteur de Cambrai, au sujet de la nouvelle et scandaleuse incartade 
«de Mr Lemire, me porte a vous faire savoir, qu’autant qu'il est en 
« nous, nous sommes soustraits a la solidarité qui nous liait 4 ce col- 
« légue encombrant. Sur l’instance que j’adressai 4 Mgr Dubois, au nom 
« du Chapitre, j'ai obtenu que le nom de Mr l'abbé Lemire fat radié 
«de la liste des chanoines honoraires de notre Métropole. J’avais a 

« ceur de vous le notifier. La lettre de Mgr Coadjuteur justifie pleine- 
« ment la mesure ,, ». 

Cum hoc cognoverit documentum dfius Lemire illico protestatus 
est, et has dedit litteras moderatori ephemeridis, die 3 iunii 1911: « Je 
« proteste de toutes mes forces contre les odieuses accusations que 
« vous avez portées contre moi ..... Il est absolument faux que j’ai 
« cessé d’étre chanoine honoraire de l’église métropolitaine de Bourges ». 

Quam referens protestationem ephemeridis moderator, haec adjecit: 
« Mr Lemire peut venir prendre connaissance de la lettre authographe 
« par laquelle Mgr D’Harangier, protonotaire apostolique et doyen du 
« Chapitre métropolitain de Bourges, nous a informé et a voulu que par 
«nous fat informé le publique... ». 

Praeterea ex textu sententiae, redditae Cameraci die 8 februa- 
rii 1913, comperimus nonnulla facta fuisse a dio Delassus contestata 
nec querelantem contradixisse, scilicet: « Attendu ... qu’il allégue, pour 
« maintenir son dire, non seulement la lettre de Mgr le doyen du cha- 
« pitre de Bourges ... mais encore la suppression du nom de Mr Lemire 
« dans l’ordre diocésain de Bourges pour les années 1911, 1912, 1913: 
«la notoriété du fait porté 4 la connaissance de tous par les journaux 
« de l’époque, et cette particularité que la Semaine Religieuse de Cam- 
« brai a attendu que l’incident fit rendu par d'autres voies, pour le redire 
« a son tour... ». 

In hac publicatione reperit dius Lemire et dolet non verba inju- 
riosa, sed diffamationem, ex editis documentis cum veritate non cohaeren- 
tibus, sibi inlatam fuisse, et proinde, uti fassus est coram iudice primae 
instantiae: « Je ne demande a Mr Delassus qu'une rectification en guise 
« de réparation ». 


Causa iuridica autem est iniuria diffamationis. Inquam iniuria 
diffamationis, quia si non adfuerit iniuria, diffamatio non potest impu- 
tari ad damni reparationem, quae forsan ex alio titulo repeti posset. 
nempe ex lege Aquilia, in Digesto Ad legem Aquiliam, 16. 

Sed in themate reparatio expetitur ob iniuriam diffamationis. Seu 
heic non haberetur simplex iniuria, uti considerata est in prima quae- 
stione, de qua potissimum cavetur in cit. tit. Decret. Gregorii IX: 
De iniur. et damn. dato, sed de diffamatione seu jniusta laesione boni 
nominis, facta per edita typis documenta, famam laedentia. Unde cum 
fiat alteri damnum per iniuriam, ista prohibetur per praescriptum cit. 
tituli de iniur et damn. dat., pressius vero ex praescriptis cap. I, De 
maledicis, lib. V, X et ex can. I, qu. I, caus. V, in Deereto, necnon vi 

legum contentarum in Pandectis, lib. 47, tit. De iniuriis et libellis 
famosis. 

Omni procul dubio in themate res est de libello famoso quippe 
ephemeris si convincatur de diffamatione, hance patrat per notitias 
typis editas in vulgus sparsas, et in hoc consistit, quoad substantiam, 
libellus famosus. Reiff. tit. De iniur., n. 7. 

Leges autem prohibentes libellum famosum se extendunt etiam ad 
eOs qui operam praestant seu cooperantur in eorumdem divulgationem, 
Can. I, qu. I, caus. V, iam citat. ita se habet: « Qui in alterius famam 
« publice scripturam aut verba contumeliosa confixerit et repertus scripta 
« non probaverit, flagelletur; et qui ea prius invenerit, rumpat si non 
« vult actoris facti causam incurrere ». Idem conceptus sanctionis in coo- 
peratores firmatur in 1. unica Cod., |. IX, tit. 36 de libell. famos. praeci- 
piente, libellos famosos destruendos esse ab iis qui eos repererint « sin 
« vero non statim easdem carthas vel corromperit vel igne consumpserit, 
« sed vim earum manifestaverit, sciat se quasi auctorem huiusmodi delicti 
« capitali sententia subiugandum ». 

Quocirca nedum attenditur complicitatis reitas, sed ad maiorem 
criminis detestationem et animadversionem, statuitur eadem poena 
teneri auctorem principalem et complicem ex divulgatione libelli famosi. 

Haec perpenderunt Domini, non ut urgere velint has leges quae ad 
sanctionem quod attinet certe sunt antiquatae, et hodie poenae in dif- 
famationem patrantes sunt arbitrariae iure canonico (Reiff., loc. cit.): 
multo magis eiusmodi sanctiones ad rem non faciunt quia de crimine 
diffamationis in themate tantum postulantur effectus civiles ad indem- 
nitatem, sed advertendam fuisse rati sunt Domini hanc efficaciam coo- 
perationis in crimine diffamationis, quia ista animadversio excludit 
excusationem quae posset deduci ex facto, nempe ephemeridem eiusque 
moderatorem non respondere de litteris evulgatis testantibus de expun- 
ctione dfii Lemire ex albo canonicorum honorariorum, quippe hae litterae 
erant a suo auctore subscriptae, cuius erit respondere de facto asserto et 
de diffamatione forte inde sequuta. Siquidem ephemeris cooperatur efficaci- 
ter in divulgationem et hinc in crimen, si hoc revera adfuisse convincatur. 

Sed evidentibus argumentis comprobatur ex parte ephemeridis eius- 
que moderatoris deesse necessaria elementa cooperationis delictuosae in 
factum diffamationis. 

Primo, defuit animus iniuriandi per diffamationem, potius elemen- 
tum in eiusmodi crimine, quia moderator absque ullo commentario 
edidit litteras ei remissas, omnia praeseferentia indicia et argumenta 
veritatis tum in forma, tum in substantia. In forma, quia certe erant 

authenticae, scribentis subscriptione munitae: in substantia, quum ipse 


decanus seu caput Capituli, de suo facto fidem faceret, seu se ab Ordi- 
nario postulasse et obtinuisse expunctionem diii Lemire ab albo cano- 
nicorum ad honorem. Praeterea ratio reddebatur quae factum reddebat 
non solum vero simile, sed pene necessarium: invocabatur enim atte- 
statio Ordinarii Cameracensis qui graviter et iuste reprehendebat illius 
agendi rationem, presbyteri omnino indignam. Unde haec sanctio disci- 
plinaris valde utiliter evulgabatur in dioecesi Cameracen., ut repararetur 
scandalum. 

Adeo autem longe aberat ephemeridis moderatoris animus ab iniuria 
inferenda in dfium Lemire, ut statim ac edita est in ephemeride Bitu- 
ricensi, haec declaratio sub die 24 iunii 1911, scilicet: « Le fait que le 
«nom de Mr Lemire ne figure pas cette année dans notre ordre dioce- 
« sain, ne saurait lui enlever son titre de chanoine honoraire de Bour- 
«ges », eamdem declarationem et ipse statim publici iuris fecerit. 

Haec ex parte intentionis: sed ex parte quoque facti diffamationis, 
dius Delassus sategit, ne ipse illius diffamator exsisteret: exspectavit 
enim ut aliae ephemerides antea accusatas litteras ederent, et ipse tunc 
tantum edidit quum, nempe, si non edidisset, suum officium moderatoris 
ephemeridis dioecesanae veluti proderet. Abstinuisset enim a promul- 
gando facto quod cognoscere apprime intererat suorum condioecesano- 
rum quando iam alibi factum erat divulgatum, uti asseruit dius Delas- 
sus in audientia coram iudice Cameracen., neque dfius Lemire facta 
contestata refutare valuit. 

Quocirca neque in intentione neque in facto ephemeris rea diffa- 
mationis convincitur. Neque ab eius moderatore aliquid hodie repeti 
potest, in famae reparationem, etsi admittatur curiam Bituricensem 
tunc revera non intendisse diio Lemire auferre titulum canonici hono- 
rarii. 

Nam omni lege, etiam caritatis, satisfecit quum evulgaverit epheme- 
ris, absque ulla temporis mora, declarationem a curia Bituricensi datam. 

Denique heic praetermittenda non est animadversio quae in hodierna 
facti specie est fundamentalis, et comprobat rationem agendi dfii Delas- 
sus, non posse aestimari quasi res esset de privato negotio et de pri- 
vatis personis, quarum actus et gesta non praetergrediuntur spheram ali- 
cuius familiae aut oppidi, neque in vulgus eorum bona vel mala merita 
disseminari non debent quin eorum modestia vel bona fama offendatur: 
sed quaestio est de viro rem publicam capessendi studioso et vota catho- 
licorum ambiente, ut liceret in publicis Galliae comitiis causam catho- 
licam defendere, tueri. 

Quamobrem ii omnes qui in hodiernis statuum ordinationibus per 
suum suffragium influunt in ipsam reipublicae gubernationem, eligentes 
suum oratorem, probe scire debent quid valeant viri qui tantum hono- 
rem expetunt et tantum onus ferre non recusant. 

Exinde Domini dixerunt nedum facultatem, sed officium esse eorum 
qui ephemerides moderantur, sedulo facta referre quae illustrant inten- 
tionem, propositum, virtutes, laudes oratorum populi, qui se indignos 
si reddant tanto mandato, ab electoribus in scrutiniis iudicabuntur 
prout res postulat. Animadverterunt tamen Domini, non exinde vero 
licitum esse calumniari seu facta falsa imprudenter aut leviter impin- 
gere. 

Quamobrem quia expedit reipublicae ut homines publici publicae 
censurae subiiciantur, exinde evulgator factorum in ephemeridibus quae 
istorum famae nocent, non traducendus est uti vulgaris diffamator, sed 
praesumptio est ipsum suo officio indulsisse et non fecisse animo 
nocendi famae cuiuscumque: imo vero iuvandi rem publicam, ab one- 
ribus publicis retrahendo homines admodum nefastos sibi et aliis, seu 
universae reipublicae. 

Omnibus exploratissimum est, regulam hance alte conclamari in foro 
et in scholis penes omnes excultas nationes: pro foro nostro autem 
sufficiat advertere quod recolit Raynaldus (Observat. lib. 1, cap. 11, § 1, 
n. 32, Romae, 1688), nempe, ipsos sanctos Patres in reprehendendis 
doctrinis falsis et periculosis, usos esse acerrimis verbis et apertis 
insectationibus ad detegendas fraudes hominum qui errores in populo 
christiano disseminabat. Nemo tamen umquam eos accusare auderet, 
quasi offenderint leges iustitiae et caritatis: historia autem docet hac 
ratione populos defensos fuisse a vaferrimo contagio haeresum et hae- 
reticorum. 


Ad secundum caput querelae quod spectat, Domini in facto, haec 
perpenderunt: 

1) Articuli legis dioecesanae, quam offendisse fertur dius Lemire 
ita se habent, prouti exscribuntur ab ipso advocato querelantis: « Cle- 
« ricis quibuscumque in sacris ordinibus constitutis, sub poena suspen- 
«sionis ipso facto incurrenda, prohibemus ne umquam intra fines 
« paroeciae ubi degunt in popinis edant vel bibant, nec etiam extra hos 
«fines in locis quae ab ipsorum habitatione, non una saltem leuca 
« distarent. Porro popinarum nomine intelligimus domos omnes et loca 
« in quibus minutim et petentibus quibusque divenduntur liquores cuius- 
« libet generis, inibi bibendi ». 

Versatur extra controversiam dfium Lemire non semel seu 2 maii 
1910 et 7 maii 1911 ad publicum hospitium La fleur de Lys convo- 
casse suos electores, et in concione habita non defuisse, uti mos fert, 
libationes ab eodem Lemire oblatas. 

2) Hoc factum referens in sua ephemeride dfius Delassus ita com- 
mentatus est, ut inferret dium Lemire certe incurrisse censuram cle- 
ricis comminatam ipso facto incurrendam, quum in popinis edant vel 
bibant, advertens sufficere facti notorietatem ad habendum legis viola- 
torem uti poena mulctatum. Haec asseruit uti privatus doctor et in 
parte non officiali suae ephemeridis. 

3) Ex adverso dfius Lemire quoad ipsum factum negat se legem 
violasse, quia non versatus est in adiunctis in lege significatis ad poe- 
nam incurrendam. Non enim usus est hospitio publico ad edendum et 
bibendum, sed ibi habuit concionem ad suos electores ab ipso invitatos, 
et si potio cuiusdam liquoris libata est, hoc veluti per incidens et urba- 
nitatis gratia factum est, non popinarum more, sed uti fieri solet in 
coetibus profanis ad ostensionem animi grati, amicitiae et gratulationis. 

4) Ad ius autem quod spectat, dius Lemire asserit nonnisi animo 
nocendi suas animadversiones et criminationes scripsisse dium Delas- 
sus, quippe non usus est iure suo, sed usurpavit publicam auctori- 
tatem Ordinario loci tantummodo competentem, videlicet declarandi 
poenas incursas per sententiam declaratoriam, iudiciali ordine a com- 
petente iudice edendam. 


Haec argumenta hinc inde allata, sunt modo perpendenda sub aspe- 
ctu iuris, et dispiciendum est utrum dius Delassus in hoc usus sit sua 
legitima facultate, qua potitur ephemeridis moderator et scriptor, uti 
supra advertimus, vel potius fuerit egressus limites sui officii indulgendo 
cupiditati inferendi iniuriam in virum, suis placitis politicis adversum. 

Diius Delassus suam rationem agendi probat, advertens poenam 
ipso facto incurrendam, a privato quoque fideli posse declarari incur- 
sam, nullo interveniente iudice aut iudicis decreto, statim ac constet 
de violatione legis. Quae sententia, dixerunt Domini, quamvis apud 
Doctores plures nanciscatur limitationes, tamen in sua substantia est 
vera. 

Porro luris canonici mens in his ferendis poenis, nuncupatis in 
foro et in scholis latae sententiae, est plectere hominem criminis reum 
et sibi conscium, ipso facto, seu ab ipso momento patrati criminis, etsi 
crimen sit occultum, et quin ulla interveniat iudicis declaratoria sen- 

Eiusmodi puniendi ratio est apprime conformis instituto Iuris Cano- 
nici, adnitentis in primis obtinere sanctitatem morum etiam internam : 
quamobrem hominem deterret a delinquendo, cum sciat, etsi occulte 
delinquat, tamen poenam ipsum esse incursurum. 

Tamen haec poenarum inflictio est certe gravior et severior, cum 
anxietatibus et dubiis locum dare possit in casibus singularibus, et per 
se est conveniens potissimum quibusdam poenis negativis, et in primis, 
censuris, quae sunt poenae negativae spirituales. At tractu temporis hic 
gladius poenalis, succrescentibus difficultatibus coércendi fideles in foro 
Ecclesiae per ordinaria iudicia, magis exerceri coepit, et ipsae poenae posi- 
tivae vindicativae infligi coeperunt ipso facto incurrendae: sed quia hae 
poenae pro sua exsecutione, ut plurimum, exquirunt ministerium iudicis, 
hic intervenit per sententiam declaratoriam, nempe poenae declaratoriam 
iam incursae a momento patrati criminis. Suarez, de Leg., |. V, cap. 5; 
Thesaur., De poenis, part. I, c.5; Berardi, Ius canon. univ., dis. III, 1. V, 
De reis per censuras coércendis ; D’ Annibale, 1, n. 303. Hi Doctores notant 
aliquando declaratoriam esse necessariam, nempe in poenis positivis: 
etiam in negativis, veluti in censuris, ut plurimum esse utilem et invo- 
candam, ut omnis cesset dubitatio, et certiores fiant fideles, officio 
iudicis, aliquem fidelem incurrisse poenam, et hinc certis iuribus esse 
interdictum. 

Verum quando crimen est notorium, quippe factum nulla tergiversa- 
tione valet negari, nonne cuique fideli inferre licet et alte conclamare, 
salva prouti casus fert, caritate, legis violatorem poenam incurrisse 
quam ipso facto incurrendam ipsa lex tulit? Utique sane. Neque iuvat 
excipere legis violatorem aliquam semper defensionem sibi invocare 
posse. Nam in humanis prudenter agit, qui probabiliter agit. Videlicet 
quando legis ignorantia invocari non potest, uti supponimus, neque 
factum negari in suis substantialibus elementis, iam inferre licet, legem 
poenalem tali ratione latam ab Ecclesia suum effectum sortitam esse 
ex ipsa intentione Ecclesiae. Quare nullum habet fundamentum exceptio 
usurpatae auctoritatis obiectae dfio Delassus quum declaraverit aucto- 
ritate privati doctoris dium Lemire incurrisse suspensionem ipso facto 
latam. 

In themate autem nullimode negari potest externa facti elementa 
continere apertam violationem praefatae legis dioecesanae: siquidem 
reapse sac. Lemire in popina bibit, publica taberna utens, quod lex 
dioecesana non permittit clericis. Non negant Domini in factispecie 
nonnulla haberi adiuncta quae neque praevisa sunt neque praevideri 
poterant a legislatore, cuius mens non erat prohibere eiusmodi coetus 

sive electorales sive in alium scopum civilem et per se honestum habitos, 
potissimum quia hi coetus adunantur in cubilibus amplioribus ubi hospi- 
tes bibere et manducare non solent: sed hae rationes visae sunt Domi- 
nis sapere subtilitates, et in lege interpretanda ratio legis non est lex. 

Ceterum, abusus quos praecavere intendit lex in prohibendis cle- 
ricis ab ingressu tabernae publicae intra fines suae paroeciae, non mino- 
res haberi possent si invaleret interpretatio, in iisdem tamen a cle- 
ricis posse frequentari coetus electorum vel amicorum (ratio est eadem), 
quia tune neque fit commercium potionum aut ciborum, neque taberna 
inservit ad suum ordinarium scopum. 

Quamobrem etsi subtilis doctor in otio suarum lucubrationum ima- 
ginari et texere posset rationes excusationis pro huiusmodi legis viola- 
tore, tamen sensus practicus fidelium his excusationibus non commo- 
veretur, neque minus sentiret scandalum, si clericus tabernas ingressus 
hac ratione se excusaret. 

Iure merito proinde dixerunt Domini concludendum esse, querelae 
etiam quoad hoc caput nullum reperiri fundamentum. 


Ultimo loco examinanda est postrema ratio querelae, nempe verba 
quae scribere Delassus non dubitavit in sac. Lemire, scilicet, ipsum non 
posse conqueri ab aiiis suam dignitatem sacerdotalem proculcari, asse- 
rens: « Quant 4 son honneur sacerdotal, il y a longtemps que Mr l’abbé 
« Lemire en a fait iitiére ». 

De homine privato cuius facinorum, quamvis pessimorum, notitia 
contineretur inter parietes domesticos, vel saltem non egrederetur fines 
loci sui domicilii, non liceret talia asserere, nisi - limitant moralistae 
(Card. D’Annibale, II, 260, innixus graviorum theologorum sententiae) - 
iam per sententiam iudicialem legitimam condemnationem iste subierit, 
tunc enim famae amisit ius. Quae limitatio non absolute probatur nec 
admittitur hodie generatim a legibus aut a iurisprudentia pro civili 
societate, quia condemnationis improperatio, seu rinfaccio di condanna, 
non permittitur privato civi adversus alterum, praecipue ne amittatur 
spes resipiscentiae in cive iam per iudicem condemnato, tamen non sine 
spe moralis emendationis. 

At de homine publica munera obtinente, cuius mores probandi sunt 
ab electoribus, expedit, imo maxime interest reipublicae, ut eius mores 
discutiantur: asserere vero quae de sac. Lemire asseruit difius Delassus, 
nullimode continet diffamationem novam. Siquidem neminem latet quae- 
nam fuerit agendi ratio sac. Lemire a momento quo lata est infausta 
lex, ita dicta, separationis Ecclesiarum a statu. 

Hane legem reprobavit iure meritoque S. Sedes, et hance aperte 
respuere eique adversarium se exhibere, elata fronte, non est ausus 
dius Lemire, qui immo visus est magis in dies favere, adhaerere illis 
partibus quae eiusmodi legem omnimode foverant. Quae’ supra reco- 
luimus gesta et dicta et praedicata a sac. Lemire aperte hoc com- 
probant. 

Qui favor in Gallia habitus est ita alienus a dignitate sac. Lemire 
et adeo obsecundans intentioni fautorum illius legis, ut hic nuncupatus 
fuerit iocose et sagaciter l’auménier du Bloc. Haec locutio veluti in 
proverbium pertransiit apud multos, eademque concinne praedicat lau- 
des sacerdotis qui bene meritus est de adversariis Ecclesiae. Quapropter 
scriptor ephemeridis catholicae, dum professus est dium Lemire suis 
moribus proscidisse suam dignitatem eamque proculcasse, id significavit 
quod multorum in opinione et aestimatione est, quodque non latet ipsos 
adversarios catholici nominis, aestimantes eiusmodi sacerdotem eorum 
causae optime inservire. 


Hisce igitur omnibus perpensis, et sedulo consideratis, Christi no- 
mine invocato, Nos Auditores de turno pro tribunali sedentes et solum 
Deum prae oculis habentes, dicimus, declaramus et definitive senten- 
tiamus propositis dubiis respondentes: Negative ad utrumque et sen- 
tentias curiae Cameracen. in omnibus confirmamus. Ita pronunciamus, 
dium Lemire in expensas iudiciales condemnantes, quarum taxatio- 
nem Nobis reservamus, eamdemque remittimus perficiendam Reviho 
P. D. Ponenti. 

Mandamus autem Ordinariis locorum et ministris tribunalium ad 
quos spectat ut exsecutioni mandent hanc nostram definitivam senten- 
tiam, et adversus reluctantes procedant ad normas sacrorum canonum 
et praesertim cap. 3, sess. XXJ, De reform., Concilii Tridentini, iis 
adhibitis exsecutivis et coércitivis mediis, quae magis efficacia et oppor- 
tuna pro rerum adiunctis esse iudicaverint. 

Romae, in sede Tribunalis S. R. Rotae, die 27 ianuarii 1914. 


M. Lega, Decanus, Ponens 
G. Sebastianelli. 


S. Many. 
L. S. 


Ex Cancellaria, die 27 februarii 1914. 
T. Tani, Notarius. 


ay 

SUPREMUM SIGNATURAE APOSTOLICAE TRIBUNAL 


NEO-EBORACEN. 


NULLITATIS SENTENTIAE ROTALIS. 


(Inter Paulum Boni de Castellane et Annam Gould). 


Recursus hac in Causa penes supremum Apostolicae Signaturae 
Tribunal interpositus, nullitatis quidem querelam afferebat in Rotalem 
sententiam diei 9 decembris 1911; at non ex motivis sententiae meritum 
attingentibus, verum ex defectu formae iudicialis; quasi, scilicet, in ea 
secunda penes Rotalem turnum causae pertractatione, regularis citatio 
partis recurrentis defuisset. 

Cum tamen ex Actis evidenter constiterit citationem per regularem 
tramitem Parisiensis curiae diligenter missam fuisse litteris in publico 
diribitorio commendatis, addito onere receptionem denunciandi; atque 
idcirco imputandum unice esse ipsi mulieri, si litterae illae apertae ab 
ipsa non fuerint: eminentissimi ludices, in plenaria sessione diei 10 ianua- 
rii 1914, recursum reiiciendum esse decreverunt, nihil impedire decla- 
rantes, quominus in ipso S. R. Rotae Tribunali causae pertractatio pro- 
sequatur, atque ad propositum de more dubium: Sit-ne nulla Rotalis 
sententia in casu, et sit-ne locus eius circumscriptioni, responderunt: 
Negative, salvo iure partis recurrentis alia, si quae habeat, deducendi in 
tertia instantia. 


Nicolaus Marini, a Secretis. 


L.  S. 
Iosephus ady. Fornari, S. T. A. 


| 
| 
| 


166 Acta Apostolicae Sedis - Commentarium Ufficiale 


SECRETARIA STATUS 


EPISTOLAE 


I. 


AD R. P. D. ANTONIUM PADOVANI, EPISCOPUM TITULAREM CANOPITANUM, AUXI- 
LIAREM CREMONENSEM, DE CONSTITUENDO COMITATU PERPETUO PRO CON- 
GRESSIONIBUS EUCHARISTICIS IN ITALIA CELEBRANDIS, 


Ilimo e Riho Monsignore, 


Opportunamente il Congresso dei Sacerdoti Adoratori, tenutosi in 
Roma nel settembre dello scorso anno, emise il voto che venisse ripresa 
in Italia la celebrazione dei Congressi Eucaristici Nazionali e che fosse 
all’uopo costituito un Comitato Permanente. Detta iniziativa é stata salu- 
tata anche dal Santo Padre con quel senso di fiduciosa aspettazione che 
Gli suggeriva il desiderio grande che ha, di condurre i cattolici tutti a 
Gest in Sacramento. Né al costituendo Comitato poteva designarsi miglior 
Presidente della S. V. Illtha e Rrha. E ben noto lo zelo intelligente ed 
operoso dal quale Ella @ sempre animata, e se ne @ avuta una recente 
prova anche nello Statuto e nel Regolamento che Ella ha avuto !’inca- 
rico di compilare pel surriferito Comitato, e che ha compilato con tanta 
saggezza, da farli pienamente rispondere al fine dell’opera e da ripro- 
mettere ad essa un rapido e fecondo sviluppo. Sua Santita pertanto, a 
Cui non ho mancato di darne conoscenza, mi da incarico di esprimerle 
l’'alta Sua soddisfazione e di autorizzarla a metterli in esecuzione per 
tre anni, onde vedere se l’esperienza ha nulla da suggerire per il loro 
ulteriore perfezionamento. Sono poi lieto di parteciparle che il Santo 
Padre resta inteso della funzione di Sottocomitato dei Congressi Euca- 
ristici Internazionali assegnata al Comitato suddetto nell’apposito Sta- 
tuto e Regolamento. 

Aggiungo infine l’apostolica benedizione che |’augusto Pontefice 
ha impartita ben di cuore ed amplissima alla S. V. ed ai suoi collabo- 
ratori, affinché l’abbondanza dei divini aiuti renda la presidenza di V. S. 

sommamente proficua all’opera, e l’opera un grande coefficente di vita 
eucaristica. 
Con sensi di profonda stima passo al piacere di raffermarmi 


di V. S. Reviha 


Li 21 febbraio 1914. 
Affino per servirla 
R. Carp. Merry DEL VAL. 


{I. 


AD DESIDERATUM CARD. MERCIER, MECHLINIENSIUM ARCHIEPISCOPUM, OB PIE- 
TATIS CARITATISQUE SPECIMEN, NOMINE ETIAM CLERI] POPULIQUE, BEATIS- 
SIMO PATRI EXHIBITUM. 


Eminentissime Seigneur, 


Le Saint-Pére me confie l’agréable mission de dire a Votre Emi- 
nence la vive satisfaction que Lui a causée votre importante lettre du 
23 février dernier. 

Et d’abord, le Souverain Pontife a été trés touché du nouvel et 
éloquent témoignage que le clergé et les fidéles du diocése de Malines 
ont eu a cceur de Lui donner de leur fidélité, de leur attachement et 
de Leur dévouement filial 4 Son auguste Personne et au Siége Aposto- 
lique, par leur trés généreuse offrande en faveur de l’CEuvre du Denier 
de Saint-Pierre. 

C’est avec le plus vif intérét que Sa Sainteté 4 pris connaissance 
des nouvelles que vous Lui avez communiquées en général, et particu- 
ligrement sur l'état d’esprit et sur les ceuvres en votre diocése. Le 
Saint-Pére n’ignore pas, certes, le zéle éclairé et lactivité inlassable 
avec lesquels Votre Eminence gouverne le cher et vaillant diocése confié 
a sa sollicitude pastorale, l’influence salutaire qu’Elle exerce sur ses 
prétres et ses fidéles, et la docilité avec laquelle sa parole est écoutée. 
Sa Sainteté s’en réjouit, et en félicite hautement Votre Eminence. 

En priant Dieu de soutenir vos forces que vous dépensez si géné- 
reusement pour le plus grand bien des Ames confiées a vos soins, et en 
exprimant Sa vive reconnaissance 4 vos chers diocésains pour ’hommage 
de leur piété et de leur charité filiales, le Souverain Pontife leur envoie 
avec effusion de cceur, i Votre Eminence en particulier, comme gage de 
Sa paternelle bienveillance et d’abondantes faveurs célestes, la meilleure 
de Ses bénédictions. 

Je saisis bien volontiers cette occasion pour vous renouveler, Emi- 
nentissime Seigneur, l"hommage de la vénération profonde avec laquelle 
je demeure 


de Votre Eminence 


Du Vatican, le 6 mars 1914 


Le trés humble et trés dévoué serviteur 
R. Carp. Merry DEL VAL. 


III. 


AD R. P. LEONIDAM PERRIN, SUPERIOREM COLLEGII CANADENSIS, OCCASIONE 
VIGESIMI QUINTI ANNIVERSARII EX QUO IDEM COLLEGIUM ROMAE CON- 
DITUM FUIT. 


Monsieur le Supérieur, 


Le Souverain Pontife a appris avec satisfaction que le Collége 
Canadien 4 Rome célébre, cette année, le 25¢me anniversaire de sa fon- 
dation. 

Il était bien juste et naturel que le Supérieur, le Directeur, et les 
éléves eussent pensé a féter ce premier jubilé de leur cher Institut qui, 
pendant cette période d’existence, vit inscrire au nombre de ses éléves 
320 prétres, dont la plus grande partie obtinrent les grades dans les Uni- 
versités ecclésiastiques Romaines, et dont sept furent ensuite promus a 
la dignité de I’Episcopat. 

Aprés avoir puisé largement, au sein de la ville éternelle, avec la 
pure et saine doctrine, l'amour de I’Eglise et de son Chef vénéré, ces 
prétres, répandus aujourd’hui dans tout le Canada, travaillent 4 ins- 
pirer dans les 4mes qui leur sont confiées, cette méme doctrine et ce 
méme amour. 

Les vingt-cing années écoulées sont le gage d’heureuses espérances 
pour l’avenir du Collége Canadien et de l’Eglise catholique en votre 
cher pays. | 

Aussi le Souverain Pontife prend-Il volontiers part 4 vos fétes en 
envoyant de tout cceur, avec ses veux paternels pour cet Institut et 
comme gage d’abondantes faveurs célestes, aux Supérieurs, Directeurs 
et éléves présents et anciens de votre Collége, la bénédiction aposto- 
lique implorée. 

Je saisis avec empressement cette uccasion pour vous exprimer, 
monsieur le Supérieur, avec mes félicitations et mes meilleurs veux, 
mes sentiments dévoués en Notre-Seigneur. 

Le 19 mars 1914. 


R. Carp. MERRY DEL VAL. 


DIARIUM ROMANAE CURIAE 


S. CONGREGAZIONE DEI] RELIGIOSI 
AVVISO DI CONCORSO 


Si notifica che nella sacra Congregazione dei Religiosi avra luogo il con- 
corso ad un posto di Ufficiale minore, per esame scritto, che si terra i] giorno 14 
del prossimo maggio alle ore 8 ant. 

Quegli ecclesiastici, che desiderassero prendervi parte. dovranno, entro un 
mese dalla data del presente avviso. esibire nella Segreteria di detta Congre- 
gazione la domanda corredata dei titoli necessarii per |’ ammissione. 

Roma, 28 marzo 1914. 


+ Donato Arciv. di Efeso. Segretario. 


SEGRETERIA DI STATO 
NOMINE 


Con Biglietti della Segreteria di Stato il Sayto Padre si é degnato di 
nominare: 


16 marzo 1914. — L’ Emo signor cardinale Ludovico Billot, Protettore del- 
l Istituto delle Suore « du Bon Sauveur ». 

— ll reviho padre Luigi Santoro, dei Frati Minori Conventuali. Consultore 
della suprema sacra Congregazione del sant Offizio. 

18 marzo. — L’ Emo signor cardinale Aristide Rinaldini. Protettore delle 
Cappuccine del monastero di san Romualdo, in Fabriano. 

23 marzo. — L’Emo signor cardinale Basilio Pompilj, Protettore dell’ Ordine 
dei Chierici Regolari Minori. 

Acta, vol. VI, n. 5. — 31-014. 

24 marzo 1914. — L’ Emo signor cardinale Antonio Vico, Protettore della 
Congregazione dei Fratelli di Nostra Signora di Lourdes, di Oostacker. 

25 marzo. — | revmhi Monsignori Marco Martini, Carlo Grosso ed Enrico 
Dante, Maestri soprannumerari delle Cerimonie Pontificie. 


Con Brevi apostolici il Santo Padre si é¢ degnato di nominare: 


Assistente al Soglio Poutificio: 
28 febbraio 1914. — Mons. Francesco Ucellini, vescovo di Cattaro. 


Protonotario Apostolico ad instar participantium: 


4 marzo 1914. — Mons. Giovanni Radimiri, preposito capitolare e pro- 
vicario vescovile della diocesi di Cattaro. 


Prelati Domestici di S. S.: 


27 febbraio 1914. — Mons. Vincenzo Tailetti. canonico della catiedrale 
di Novara. 

4 marzo. — Mons. Giuseppe Gazzi, prevosto parroco di Colorno nella 
diocesi di Parma. 

8 marzo. — Mons. Francesco Negroni, prevosto della cattedrale e vicario 
generale della diocesi di Acqui. 

11 marzo. — Mons. Marcello Slepicki, della diocesi di Cracovia. 

15 marzo. — Mons. Tommaso C. 0’ Reilly, cancelliere vescovile della 
diocesi di Cleveland. 


Con Biglietti della Segreteria di Stato, il Santo Padre si @ degnato di 

nominare : 
Camerieri Segreti Soprannumerari di S. S.: 

5 marzo 1914. — Mons. Tommaso Sabatino, della diocesi di Aversa. 

11 marzo. — Mons. Gaetano Vitali, della diocesi di Comacchio. 

19 marzo. — Mons. Daniele Kennedy, della diocesi di Plymouth. 

20 marzo. — Mons. Carlo Nikiel, della diocesi di Cracovia. 

— Mons. Andrea Zajac, della medesima diocesi. 


Camerieri d'onore in abito paonazzo di S. S.: 
11 marzo 1914. — Mons. Giacomo Ogier, dell’archidiocesi di Chambéry. 
12 marzo. — Mons. Oreste Masini, della diocesi di San Miniato. 
13 marzo. — Mons. Basilio Woloszinski. della diocesi di Premislia di rito 
ruteno. 
Cappellano Seqreto donore di S. S.: 
22 marzo 1914. — Mons. Stefano Schulz. della diocesi di Warmia. 

ONORIFICENZE 


Con Brevi apostolici il Santo Padre si é degnato di conferire le seguenti 
onorificenze: 


L’Ordine della Milizia Awrata, detto dello Speron d’oro: 
11 marzo 1914. — Al sig. conte Vincenzo Macchi, di Roma. 


La Gran Croce dell’Ordine Piano: 


11 marzo 1914. — AS. E. il sig. conte Leopoldo Berchtold, Barone di 
Ungarschitz, Fratting e Pullitz. presidente del Consiglio comune dei ministri 
d’Austria-Ungheria e ministro della Casa I. e R. e degli Affari Esteri. 

11 marzo. — A S. E. il sig. conte dott. Giorgio de Hertling, presidente 
del consiglio dei ministri, ministro di Stato della Casa Reale e degli Affari 
Esteri di Baviera. 


La Placca dell’ Ordine Piano: 


13 marzo 1914. — Al sig. comm. duca Gabriele de Rarécourt-Pimodan. 


La Commenda con placca dell'Ordine di S. Gregorio Magno, classe militare: 


11 marzo 1914. — Al Sig. colonnello Giulio Repond, comandante del 
Corpo della Guardia Svizzera Pontificia. 


La Commenda con placca dell’Ordine di S. Silvestro Papa: 


1 marzo 1914. — Al sig. Costantino Hérmann, preposto governativo nella 
Bosnia ed Erzegovina per gli affari del culto e dell’istruzione pubblica. 
15 marzo. — Al sig. Alessio Sebbowa, dell’ Uganda. 


La Commenda dell’Ordine di S. Gregorio Magno, classe civile: 


11 marzo 1914. — Al sig. conte Giuseppe Dalla Torre di Sanguinetto, 
presidente generale dell’Unione Popolare fra i cattolici d’ Italia. 

— Al sig. cav. avv. Giuseppe Barluzzi, sotto-archivista della Segreteria 
di Stato di S. S. 

— Al sig. dott. Pietro Borromeo, di Roma. 

14 marzo. — Al sig. cay. Alfredo Bourdin, della diocesi di Belley. 


La Commenda dell’ Ordine di S. Silvestro Papa: 
8 gennaio 1914. — Al sig. Rodolfo de Steiner, direttore degli Uftici Ausi- 
liari, ed al sig. Emanuele Schwab, archivista della Casa e della Corte I. R. 
e dello Stato, in Austria. 

Il Cavalierato dell’Ordine di S. Gregorio Magno, classe civile: 


8 gennaio 1914. — Ai signori Rodolfo de Czech ed Eugenio Marsovszky, 
vice-segretarii aulici e ministeriali, ed al sig. Felice de Strautz, vice-console, 
in Austria. 

4 marzo. — Al sig. avv. Alberto Sabourin, presidente della Gioventii Cat- 
tolica di Touraine vell‘archidiocesi di Tours. 

— Al sig. dott. Francesco Hahn, dell’archidiocesi di Colonia. 

7 marzo. — Al sig. dott. Edmondo Delanglade, della diocesi di Marsiglia. 

12 marzo. — Al sig. Enrico Maus, consigliere municipale di Colonia. 

— Al sig. Pietro Wolter, dottore in medicina e consigliere governativo 
nell’archidiocesi di Colonia. 


12 marzo. — Al sig. dott. Ermanno Breur, dell’archidiocesi di Colonia. 


ll Cavalierato dell’'Ordine di S. Silvestro Papa: 


2 marzo 1914. — Al sig. Vittore Huber, consigliere governativo di econo- 
mia, dell'archidiocesi di Serajevo. 

9 marzo. — Al sig. dott. Enrico Arrigo, di Roma. 

14 marzo. — Al sig. Giovanni Maria De Gasperis, di Roma. 


— Al sig. ing. Luigi di Virgilio, domiciliato nell'archidiocesi di Chieti. 


NECROLOGIO 


4 marzo 1914. — Mons. Giovanni Dérouet, vescovo tit. di Camaco, vicario 
apostolico di Loango (Africa centrale). 
11 marzo. — Mons. Paolo Pellet, vescovo tit. di Retimo. 
12 marzo. — Mons. Eugenio Cano, vescovo tit. di Tenedo. 
14 marzo. — Mons. Filippo Bacciu. vescovo di Bisarchio (Sardegna). 
30 marzo. — Mons. Roberto Fraser, vescovo di Dunkeld (Scozia . 

